caption_reference_description: "Noderne til ""In questa reggia""."
context_page_description: Turandot er en opera i tre akter af Giacomo Puccini til en italiensk libretto Giuseppe Adami og Renato Simoni. Selv om Puccinis første interesse for emnet skyldtes læsning af Friedrich Schillers tilpasning af skuespillet, er hans værk fortrinsvis baseret på den tidligere tekst, Turandot af Carlo Gozzi. Turandot var ufærdig ved Puccinis død og blev færdiggjort af Franco Alfano. Uropførelsen fandt sted på Teatro alla Scala i Milano den 25. april 1926 med Arturo Toscanini som dirigent. Ved denne forestilling blev kun Puccinis musik og ikke Alfanos tilføjelser spillet. Den senere uropførelse af operaen i Alfanos version blev dirigeret af Ettore Panizza.
context_section_description: "Historien om Turandot blev taget fra en persisk samling historier De tusind og en dages bog eller Hezar o-yek Shab (oversat i 1722 til fransk som Les Mille et un jours af François Petis de la Croix – ikke at forveksle med søsterværket Tusind og en nat), med ""Turandokht"", en kold tyrkisk prinsesse (fra folkeslaget, der udgøres af uigurer. Historien om Turandokht er en af de bedst kendte fra de la Croixs oversættelse, og den respekterer tidens, stedets og handlingens enhed.
hierarchical_section_title: Turandot / Kompositionshistorie
page_title: Turandot